**OBRAZLOŽENJE**

**POLUGODIŠNJEG IZVJEŠTAJA**

**O IZVRŠENJU PRORAČUNA**

**OPĆINE SVETI ĐURĐ ZA 2025.GODINU**

**I. ZAKONSKA OBVEZA**

Zakonom o proračunu („Narodne novine“, broj 144/21) propisana je obveza izrade i podnošenja polugodišnjeg izvještaja o izvršenju proračuna do 30. rujna tekuće proračunske godine, a istim zakonom je i propisano da polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.

Obrazloženje općeg dijela izvještaja o izvršenju proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

Posebni izvještaji u polugodišnjem izvještaju o izvršenju proračuna su:

* izvještaj o korištenju proračunske zalihe,
* izvještaj o zaduživanju na domaćem i stranom tržištu novca i kapitala i
* izvještaj o danim jamstvima i plaćanjima po protestiranim jamstvima.

**II. OBRAZLOŽENJE OPĆEG DIJELA PRORAČUNA**

Sukladno članku 42. Zakona o proračunu Plan Proračuna Općine Sveti Đurđ za 2025.godinu donesen je na razini skupine (druga razina) ekonomske klasifikacije. Polugodišnji izvještaj o izvršenju proračuna donosi se na razini odjeljka (četvrta razina) u općem i posebnom dijelu proračuna, sukladno članku 76. Zakona o proračunu.

Polugodišnjim izvršenjem proračuna Općine Sveti Đurđ za 2025.godinu realizirano je kako slijedi:

* ukupni prihodi poslovanja i prihodi od prodaje nefinancijske imovine ostvareni su u iznosu od 1.381.100,24 € dok su ukupni rashodi poslovanja i rashodi za nabavu nefinancijske imovine ostvareni u iznosu od 2.004.466,39 € što rezultira manjkom prihoda u iznosu od -623.366,15 eura
* primici od financijske imovine i zaduživanja, te izdaci za financijsku imovinu i otplate zajmova ostvareni u iznosu od 0,00 eura
* preneseni višak prihoda iz prethodnih godina iznosi 769.360,46 eura, što rezultira višak prihoda poslovanja na dan 30.06.2025.godine u iznosu od 145.994,31 €.

**a) Prihodi i primici poslovanja**

U prvoj polovici 2025.godine Općina Sveti Đurđ i dječji vrtić „Suncokret Sveti Đurđ“ ostvarili su **prihode poslovanja (razred 6)** u iznosu od 1.378.568,14 € i **prihode od prodaje nefinancijske imovine (razred 7)** u iznosu od 2.532,10 €.

**Prihodi od poreza (61)** ostvareni su u iznosu od 472.522,29 €, a obuhvaćaju porez na dohodak od nesamostalnog rada, porez na dohodak od samostalnih djelatnosti (obrta), porez na dohodak od imovine i imovinskih prava i porez na robu i usluge.

Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata.

Pod **pomoći iz inozemstva i od subjekata unutar općeg proračuna (63)** spadaju tekuće i kapitalne pomoći općinskih, županijskih i državnih proračuna, te ostalih subjekata unutar općeg proračuna.

U prvoj polovici 2025.godine te su pomoći ostvarene u iznosu od 700.191,08 €, a odnose se na:

* tekuće pomoći iz državnog proračuna i to pomoći fiskalnog izravnanja u iznosu od 356.767,92 €,
* kapitalne pomoći iz državnog proračuna u iznosu od 139.110,00 eura za rekonstrukciju malonogometnog igrališta u Karlovcu Ludbreškom, te kapitalne pomoći iz EU sredstava za dogradnju dječjeg vrtića „Suncokret Sveti Đurđ“ u iznosu od 117.441,77 eura,
* pomoći iz državnog proračuna za fiskalnu održivost dječjih vrtića koja se prihoduje u jednakim mjesečnim iznosima a iznosi ukupno za 6 mjeseci 67.482,00 eura,
* pomoći iz proračunskim korisnicima iz proračuna koji im nije nadležan- sufinanciranje programa javnih potreba u predškolskom odgoju -Ministarstvo znanosti i obrazovanja u iznosu od 1.548,40 €,
* prihodi iz županjskog proračuna za sufinanciranje-refundaciju dijela troškova za održane lokalne izbore u iznosu od 17.840,99 eura.

**Prihodi od imovine (64)** kao sljedeća podskupina prihoda poslovanja ostvareni su u prvoj polovici 2025.godine u iznosu od 83.043,09 €.

Prihodi od nefinancijske imovine ostvareni su u iznosu od 83.043,09 €, a odnose se na:

* prihode od zakupa poljoprivrednog zemljišta u vlasništvu RH, te na prihode od zakupa poslovnih prostora na području općine u iznosu od 11.558,58 €
* naknada za korištenje nefinancijske imovine (naknada za korištenje prostora elektrana HE Čakovec i HE Dubrava, naknada za eksploataciju mineralnih sirovina) u iznosu od 71.484,51 €.

**Prihodi od upravnih i administrativnih pristojbi, pristojbi po posebnim propisima i naknadama (65)** ostvareni su u iznosu od 117.187,50 €, a odnose se na:

* upravne i administrativne pristojbe u iznosu od 21,87 €,
* prihode po posebnim propisima (doprinos za šume, refundacija režijskih troškova od zakupa poslovnih prostora, naknada za prenamjenu zemljišta, ostali prihodi po posebnim propisima) u iznosu od 4.290,57 €, te prihoda od sufinanciranja cijene roditelja djece polaznika dječjeg vrtića „Suncokret Sveti Đurđ“ -proračunski korisnik u iznosu od 55.554,00 €,
* komunalni doprinosi i naknade (komunalni doprinos, komunalna naknada i naknada za održavanje i uređenje groblja) u iznosu od 57.321,06 €

**Prihodi od prodaje proizvoda i robe te pruženih usluga i prihodi od donacija (66)** ostvareni su u iznosu od 1.817,13 €, a odnose se na prihod od pruženih usluga za vođenje naknade za uređenje voda.

**Prihodi od kazne, upravne mjere i ostali prihodi (68)** u iznosu od 3.807,05 €, a odnose se prihode od kazne za prekršaje na kulturnim dobrima u iznosu od 145,72 eura, te na prihode ostale prihode u iznosu od 1.916,69 eura. Ostali prihodi dječjeg vrtića „Suncokret Sveti Đurđ“ u iznosu od 1.744,64 eura odnose se na refundacije bolovanja od HZZO-a.

**Prihodi od prodaje neproizvedene dugotrajne imovine (71)** ostvareni su u iznosu od 2.532,10 €, a odnose se na prihod od prodaje poljoprivrednog i građevinskog zemljišta u vlasništvu općine.

**b) Rashodi i izdaci poslovanja**

U prvoj polovici 2025.godine Općina Sveti Đurđ i proračunski korisnik dječji vrtić „Suncokret Sveti Đurđ“ ostvarili su **rashode poslovanja (razred 3)** u iznosu od 947.559,69 € i **rashode za nabavu nefinancijske imovine (razred 4)** u iznosu od 1.056.906,70 €.

**Rashodi za zaposlene (31)** u prvoj polovici 2025.godine ostvareni su u iznosu od 164.470,55 €, a odnose se na rashode za zaposlene u Jedinstvenom upravnom odjelu, plaće načelnika, odnosno izvršne vlasti. Plaće za zaposlene u dječjem vrtiću „Suncokret Sveti Đurđ“ iznose 215.091,10 eura. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

**Materijalni rashodi (32)** u prvoj polovici 2025.godine ostvareni su u iznosu od 253.478,96 €, a odnose se na:

* naknade troškova zaposlenima (službena putovanja, naknade za prijevoz na posao i s posla, stručna usavršavanja zaposlenika, korištenje osobnog automobila u službene svrhe i ostale naknade troškova zaposlenima) u iznosu od 4.713,91 €, a dječjeg vrtića „Suncokret Sveti Đurđ“ iznose 8.402,34 eura,
* rashode za materijal i energiju (uredski materijal, literatura, materijal i sredstva za čišćenje i održavanje, električna energija, plin, motorni benzin i diesel gorivo, materijali i dijelovi za tekuće i investicijsko održavanje, sitni inventar) u iznosu od 45.991,30 €, za dječji vrtić „Suncokret Sveti Đurđ“ u iznosu od 29.431,30 eura,
* rashode za usluge (telefon, poštarina, usluge tekućeg i investicijskog održavanja objekata i opreme, opskrba vodom, deratizacija i dezinsekcija, ostale komunalne usluge, zakupnine i najamnine za građevinske objekte, veterinarske usluge, usluge odvjetnika i pravnog savjetovanja, geodetsko-katastarske usluge, ostale intelektualne usluge, usluge ažuriranja računalnih baza, usluge razvoja software-a, grafičke i tiskarske usluge, uređenje prostora, usluge čišćenja i ostale nespomenute usluge) u iznosu od 177.016,16 €, za dječji vrtić „Suncokret Sveti Đurđ“ iznose 10.161,18 eura,
* ostale nespomenute rashode poslovanja (naknade za rad članovima predstavničkih tijela, povjerenstava, ostale slične naknade za rad, premije osiguranja, reprezentacija, članarine, javnobilježničke pristojbe, odvjetničke usluge, ostale pristojbe i naknade, troškovi sudskih postupaka, rashodi protokola i ostali nespomenuti rashodi) u iznosu od 25.757,59 €, a za dječji vrtić „Suncokret Sveti Đurđ“ iznos od 1.105,38 eura.

**Financijski rashodi (34)** u prvoj polovici 2025. godine ostvareni su u iznosu od 38.206,71 €, a odnose se na bankarske usluge i usluge platnog prometa u iznosu od 3.498,35 eura, zatezne kamate u iznosu 32,20 eura i ostale nespomenute financijske rashode u iznosu od 34.676,16 eura koji se odnose na troškove financiranja lokalnih izbora. Ostali financijski rashodi dječjeg vrtića „Suncokret Sveti Đurđ“ iznose 3.731,19 eura.

**Subvencije (35)** su ostvarene u iznosu od 18.154,79 €, a odnose se na dane potpore poljoprivrednicima i obrtnicima.

**Naknade građanima i kućanstvima na temelju osiguranja i druge naknade (37)** ostvarene su u iznosu od 58.083,13 €, a odnose se na:

* isplatu pomoći obiteljima i kućanstvima (novčane pomoći umirovljenicima za Uskrs i Božić, financijske pomoći kućanstvima, te pomoć obiteljima za sufinanciranje logopeda, naknada povodom rođenja djeteta, darovi za djecu, te pomoć nacionalnim zajednicama i manjinama - Romi u iznosu od 30.064,00 €
* naknade građanima i kućanstvima iz proračuna u naravi (sufinanciranje prijevoza učenika srednjih škola, te financijska pomoć obiteljima za ulaganje u izgradnju i adaptaciju stambenih objekata) u iznosu od 28.019,13 €.

**Ostali rashodi (38)** ostvareni su u iznosu od 147.243,06 €, a odnose se na:

* tekuće donacije (vjerske zajednice, udruge građana i političke stranke, sportske udruge) u iznosu od 173.333,15 €

**Rashodi za nabavu proizvedene dugotrajne imovine ( 42)** ostvareni su u iznosu od 1.055.872,32 €. Na rashode za građevinske objekte utrošen je iznos od 1.050.402,19 €, koji se odnosi na:

* poslovne objekte (dom za starije osobe sa dnevnim boravkom, dogradnja dječjeg vrtića, izgradnja sportskih terena) u iznosu od 743.022,93 €.
* ceste i ostale prometne objekte (građenje prometnice UK4 i UK6 sa prakiralištem kod doma za starije, te uređenje cestovne odvodnje u Hrženici) u iznosu od 285.942,02 €.
* ostale građevinske objekte (rekonstrukcija zgrade društvenog doma u Svetom Đurđu - završna faza, te izrada glavnog projekta za izgradnju reciklažnog dvorišta) u iznosu od 21.437,24 €

Na rashode za nabavu postrojenja i opreme utrošen je iznos od 5.470,13 €, a odnosi se na nabavu opreme za grobne kuće i nabavu električnog bojlera , a za dječji vrtić „Suncokret Sveti Đurđ“ nabava opreme je u iznosu od 1.034,38 €.

**III. OBRAZLOŽENJE POSEBNOG DIJELA PRORAČUNA**

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Sveti Đurđ sukladno Pravilniku o proračunskim klasifikacija strukturiran je s dva razdjela i tri glave.

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnosti i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sveti Đurđ u 2025. godini.

Rashodi poslovanja i rashodi za nabavu nefinancijske imovine iskazani su u posebnom dijelu proračuna u razdjelima prema proračunskim klasifikacijama.

**GLAVA 001 01: Općinsko vijeće**

**Program 1001- REDOVNA DJELATNOST OPĆINSKOG VIJEĆA**

U okviru navedenog programa utrošena su sredstva u iznosu od 6.776,23 €. Navedena sredstva utrošena su na realizaciju sljedećih aktivnosti:

* sredstva za rad Općinskog vijeća ( naknade članovima općinskog vijeća, naknada predsjedniku općinskog vijeća, naknade članovima povjerenstva) u iznosu od 6.776,23 €.

**GLAVA 002 02: Upravni odjel za poslove Općinskog vijeća, mjesnu samoupravu i opće poslove**

**Program 2002 - PRIPREMA, DONOŠENJE I PROVEDBA AKATA I MJERA IZ DJELOKRUGA IZVRŠNOG TIJELA**

U okviru navedenog programa utrošena su sredstva u iznosu od 318.598,21 €. Navedena sredstva utrošena su na realizaciju sljedećih aktivnosti:

* promidžba općine i ostale manifestacije – Dan općine u iznosu od 8.955,00 €.
* administrativno, tehničko i stručno osoblje (trošak plaća, doprinosa, naknada za prijevoz, te ostali nespomenuti rashodi) u iznosu od 274.640,78 €.
* financiranje održavanja lokalnih izbora u iznosu od 28.500,56 €
* nabava dugotrajne opreme za potrebe Općine u iznosu od 6.501,87 €.

**Program 2003 – ODRŽAVANJE KOMUNALNE INFRASTRUKTURE**

U okviru navedenog programa utrošena su sredstva u iznosu od 31.473,82 €, navedena sredstva utrošena su na realizaciju sljedećih aktivnosti:

* održavanje javne rasvjete u iznosu od 3.308,01 €
* održavanje javnih površina u iznosu od 5.280,86 €
* gorivo, energija, komunikacije ( troškovi goriva, električne energije i plina) u iznosu od 20.976,21 €
* opskrba vodom ( troškovi vode) u iznosu od 1.908,74 €

**Program 2004 – ZAŠTITA OKOLIŠA**

U okviru navedenog programa utrošena su sredstva u iznosu od 12.187,45 €, a navedena sredstva utrošena su na realizaciju sljedećih aktivnosti:

* zaštita okoliša – odvoz smeća u iznosu od 5.942,28 €
* veterinarske usluge u iznosu od 1.196,68 €
* usluge deratizacije i dezinsekcije u iznosu od 3.747,00 €
* zbrinjavanje miješanog komunalnog otpada u iznosu od 1.301,49 €

**Program 2005 – PROSTORNO UREĐENJE I UNAPREĐENJE STANOVANJA**

U okviru navedenog programa utrošena su sredstva u iznosu od 60.107,37 €, navedena sredstva utrošena su na realizaciju sljedećih aktivnosti:

* geodetsko-katastarske usluge u iznosu od 875,00 €
* uređenje prostora – sufinanciranje izgradnje reciklažnog dvorišta u iznosu od 2.000,00 €
* održavanje i uređenje građevinskih objekata (društveni dom, grobna kuća, nogometni klub i prostorije udruga) – mjesni odbor Hrženica u iznosu od 3.525,94 €
* održavanje i uređenje građevinskih objekata (društveni dom, grobna kuća, nogometni klub i prostorije udruga) – mjesni odbor Sveti Đurđ u iznosu od 6.916,94 €
* održavanje i uređenje građevinskih objekata (društveni dom, grobna kuća, nogometni klub i prostorije udruga) – mjesni odbor Struga u iznosu od 3.688,68 €
* održavanje i uređenje građevinskih objekata (društveni dom, nogometni klub i prostorije udruga) – mjesni odbor Karlovec Ludbreški u iznosu od 8.694,95 €
* održavanje i uređenje građevinskih objekata (društveni dom i prostorije udruga) – mjesni odbor Luka Ludbreška u iznosu od 2.690,78 €
* održavanje i uređenje građevinskih objekata (društveni dom i prostorije udruga) – mjesni odbor Priles u iznosu od 715,80 €
* održavanje i uređenje građevinskih objekata (društveni dom, grobna kuća, nogometni klub i prostorije udruga) – mjesni odbor Sesvete Ludbreške u iznosu od 3.253,50 €
* održavanje i uređenje građevinskih objekata (društveni dom, nogometni klub i prostorije udruga) – mjesni odbor Komarnica Ludbreška u iznosu od 1.917,50 €
* održavanje i uređenje građevinskih objekata (društveni dom i prostorije udruga) – mjesni odbor Obrankovec u iznosu od 91,25 €
* uređenje kanala u Strugi i Karlovcu Ludbreškom u iznosu od 1.625,00 €
* održavanje nerazvrstanih cesta – šljunčanje poljskih puteva u iznosu od 24.109,03 €

**Program 2006 – RAZVOJ POLJOPRIVREDE**

U okviru navedenog programa utrošena su sredstva u iznosu od 16.954,79 €, navedena sredstva utrošena su na realizaciju sljedećih aktivnosti:

* subvencije poljoprivrednicima ( novčane potpore proizvođačima mlijeka i uzgajivačima svinja) u iznosu od 15.854,79 €
* subvencije obrtnicima ( novčane potpore mladim obrtnicima s područja općine) u iznosu od 1.100,00 €

**Program 2007 – IZGRADNJA OBJEKATA KOMUNALNE INFRASTRUKTURE**

U okviru navedenog programa utrošena su sredstva u iznosu od 1.056.838,44 €, navedena sredstva utrošena su na realizaciju sljedećih aktivnosti:

* izgradnja prometnice UK4 i UK6 sa parkiralištem kod doma za dnevni boravak starijih osoba u iznosu od 252.076,89 €
* izgradnja pješačko-biciklističke staze po naseljima općine uz lokalne i županijske ceste u iznosu od 30.767,25 €
* trošak konzultantskih kuća – izrada projekata u iznosu od 4.825,00 €
* uređenje proizvodno – poslovnog prostora u Strugi u iznosu od 773,75 €
* izgradnja nerazvrstanih cesta – asfaltiranje u iznosu od 8.097,88 €
* energetska obnova javnih objekata (društveni domovi) u iznosu od 19.437,24 €
* izrada projektne dokumentacije i građenje zgrade javne i društvene namjene ( dom za dnevni boravak starijih osoba sa smještajnim jedinicama) u iznosu od 483.057,44 €
* dogradnja dječjeg vrtića „ Suncokret Sveti Đurđ“ u iznosu od 105.708,86 €
* rekonstrukcija i opremanje igrališta za mali nogomet i košarku u Karlovcu Ludbreškom u iznosu od 152.094,13 €

**Program 2008 – PROMICANJE KULTURE**

U okviru navedenog program utrošena su sredstva u iznosu od 71.066,13 €, navedena sredstva utrošena su na realizaciju na sljedećih aktivnosti:

* informiranje putem Radio Ludbrega u iznosu od 1.500,00 €
* sufinanciranje programa udruga i KUD-ova u kulturi u iznosu od 69.566,13 €

**Program 2009 – RAZVOJ SPORTA I REKREACIJE**

U okviru navedenog programa utrošena su sredstva u iznosu od 29.072,49 €, navedena sredstva utrošena su na realizaciju sljedećih aktivnosti:

* sufinanciranje rada Zajednice športskih udruga (novčana pomoć nogometnim klubovima i Nogometnom centru Sveti Đurđ) u iznosu od 21.300,00 €
* uređenje svlačionica po nogometnim klubovima u iznosu od 7.772,49 €

**Program 2010 -RELIGIJSKE JAVNE POTREBE**

U okviru navedenog programa – Rimokatolička crkva Sveti Juraj - utrošena su sredstva u iznosu 0,00 €.

**Program 2011 – SOCIJALNA SKRB**

U okviru navedenog programa utrošena su sredstva u iznosu od 52.628,75 €, navedena sredstva trošena su na realizaciju sljedećih aktivnosti:

* pomoć obitelji -jednokratne pomoći u iznosu od 2.524,00 €
* pomoć za novorođenu djecu ( isplata naknade za novorođenče) u iznosu od 400,00 €
* pomoć obiteljima – darovi za djecu (pokloni za Svetog Nikolu) u iznosu od 860,15 €
* pomoć umirovljenicima – prigodna nagrada (božićnica i uskrsnica umirovljenicima i osobama bez primanja a starijim od 60 godina) u iznosu od 27.140,00 €
* humanitarna skrb i drugi interesi građana – Crveni križ (sufinanciranje Crvenog križa) u iznosu od 3.657,62 €
* pomoć nacionalnim zajednicama i manjinama Romi (jednokratne novčane pomoći) u iznosu od 1.046,98 €
* financijska pomoć obiteljima za ulaganje u izgradnju i adaptaciju stambenih objekata ( financijska pomoć za ulaganje u izgradnju novog ili adaptaciju i uređenje postojećeg stambenog objekta na području općine Sv. Đurđ- mlade obitelji) u iznosu od 17.000,00 €

**Program 2012- ZAŠTITA OD POŽARA**

U okviru navedenog programa utrošena su sredstva u iznosu od 34.700,00 €. Navedena sredstva utrošena su na realizaciju sljedećih aktivnosti:

* osnovna djelatnost vatrogasne zajednice (sufinanciranje VZO Sveti Đurđ) u iznosu od 25.000,00 €
* hrvatska gorska služba spašavanja u iznosu od 2.000,00 €
* izgradnja vatrogasnog spremišta – DVD Sesvete Ludbreške u iznosu od 7.700,00 €

**GLAVA 002 03: Obrazovanje ( predškolski odgoj, osnovno, srednjoškolko i visoko)**

**Program 3001 – PREDŠKOLSKI ODGOJ**

U okviru navedenog programa utrošena su sredstva u iznosu od 268.956,87 €. Navedena sredstva utrošena su na:

* redovan rad dječjeg vrtića „Suncokret Sveti Đurđ“ (plaće, doprinosi, troškovi energije, namirnica, uredski materijal, službena radna odjeća, komunalne usluge) u iznosu od 268.956,87 €

**Program 3002 – OSNOVNOŠKOLSKO OBRAZOVANJE**

U okviru navedenog programa utrošena su sredstva u iznosu od 33.846,86 €.

Navedena sredstva utrošena su na realizaciju sljedećih aktivnosti:

* sufinanciranje radnih bilježnica, prijevoza, natjecanja i produženog boravka učenika osnovne škole u ukupnom iznosu od 25.632,08 €
* sufinanciranje dogradnje osnovne škole- najam u iznosu od 8.214,78 €

**Program 3003 – SREDNJEŠKOLSKO OBRAZOVANJE**

U okviru navedenog programa utrošena su sredstva u iznosu od 10.158,98 €.

Navedena sredstva utrošena su na:

* sufinanciranje cijene prijevoza učenika srednjih škola u iznosu od 10.158,98 €

**Program 3004 – VISOKOŠKOLSKO OBRAZOVANJE**

U okviru navedenog programa – sredstva se odnose na jednokratne pomoći studentima koja u prvoj polovici godine nisu utrošena.

**IV. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Prema podacima Jedinstvenog upravnog odjela, Općina Sveti Đurđ vodi dana i primljena jamstva prema sljedećim podacima:

* primljene bjanko zadužnice ukupnom iznosu od 112.000,00 € kao jamstva za ozbiljnost ponude ili za uredno ispunjenje ugovora
* dane bjanko zadužnice u ukupnom iznosu od 97.000,00 € kao jamstvo za uredno ispunjenje ugovora za financiranje projektnih prijedloga

**V. IZVJEŠTAJ O KORIŠTENJU PRORAČUNSKE ZALIHE**

Temeljem članka 65. Zakona o Proračunu ( „ Narodne novine“ broj 144/21) propisano je da se u proračunu utvrđuju sredstva za proračunsku zalihu.

Sredstva proračunske zalihe mogu iznositi najviše 0,50 proračunskih prihoda bez primitaka, a visina sredstva proračunske zalihe utvrđuju se Odlukom o izvršenju Proračuna.

Sukladno Zakonu, sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

O korištenju proračunske zalihe odlučuje Općinski načelnik, te je dužan o istome izvijestiti Općinsko vijeće.

U prvoj polovici 2025. godine Općina Sveti Đurđ nije koristila sredstva proračunske zalihe.

**VI. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Na dan 30.06.2025.godine obveze za kredite i zajmove Općine Sveti Đurđ iznose 0,00 eura.

KLASA: 400-02/25-01/4

URBROJ: 2186-21-02-25-2

Sveti Đurđ, 29. rujna 2025.

**Općina Sveti Đurđ**

**Jedinstveni upravni odjel**

**Pročelnica**

Helena Vuk, mag. iur.